Gisi Fleischmann

Gisi Fleischmann (slovakisk: Gizela Fleischmannová) (født 21. januar 1892 i Bratislava, død trolig 18. oktober 1944 i Auschwitz) var en sionistisk aktivist og leder av den jødiske redningsgruppen «Arbeidsgruppen» i Bratislava (slovakisk: Pracovná Skupina) under Holocaust i Slovakia. Fleischmann ble arrestert 17. oktober 1944 og myrdet i konsentrasjonsleiren Auschwitz et par dager senere. Hun var en av de siste som ble drept i gasskammeret i Auschwitz. Alois Brunner skal personlig ha sørget for at hun ble sendt til Auschwitz, mot Dieter Wislicenys ønske. Simon Wiesenthal skriver at hun ankom Auschwitz 18. oktober og at det må regnes som hennes dødsdag. Hun hadde sendt barna sine til Palestina før krigsutbruddet.

Referanser 

Personer fra Bratislava
Motstandsgrupper under andre verdenskrig
Holocaustofre
Auschwitz